Fernanda Melchor

Fernanda Melchor (Boca del Río, Veracruz, Mexiko, 1982ko ekainaren 3a) mexikar idazle eta itzultzailea da, nazioartean ezaguna Temporada de huracanes eleberriagatik. Bere idazkerak islatzen ditu indarkeriak Mexikoko pertsonen bizitzan izan dituen ondorioak. 

 Ibilbidea 
Hainbat hedabidetan kolaboratu zuen, besteak beste, La Palabra y el Hombre, Excélsior, Replicante, Revista de Literatura Mexicana Contemporánea, Milenio semanal, Vice Latinoamérica, GQ Latinoamérica, Vanity Fair Latinoamérica, Le Monde Diplomatique eta El Malpensante aldizkarian.

2013an bi liburu argitaratu zituen: Aquí no es Miami kronika liburua eta Falsa liebre, bere lehen eleberria. Bigarren eleberriak, berriz, Temporada de huracanes-ek, idazle gisa sendotu zuen eta nazioarteko aitortza eman zion. Berarekin 2020ko International Booker Sariaren finalista izan zen.

Elkarrizketetan, Meltxorrek bere idazteko estiloari buruz adierazi izan zuen literatura-proiektu bakoitzak hizkuntza propioa aurkitzeko erronka eragiten ziola, eta bere irakurleak ere historiak harrapatuta sentitzea bilatzen zuela. Bere literatura literaturaren eta kazetaritzaren artean kokatzen zen.

 Lanak 

 Eleberriak 

 Falsa liebre (2013)
 Temporada de huracanes (2017), International Booker 2020 Sarirako izendatua
 Páradais (2021)

 Kronikak 

 Aquí no es Miami (2013)

 Itzulpenak 

 Circunstancias atenuantes, David Lida, Tusquets Editoreak, 2016.
 El informe rojo, William Ryan, Océano, 2016.
 La casa en Mango Street, Sandra Cisneros, Vintage Español, 2022.
 La línea se convierte en río, Francisco Cantú, Vintage Español, 2018.
 Las madres, Brit Benett, Océano, 2017.
 Los conspiradores, Un-Su Kim, Océano, 2019.
 Marinero raso, Francisco Goldman, Océano, 2017.
 Mestizas, Affinity Konar, Océano, 2017.
 Monseñor Quijote, Graham Greene, Océano, 2016.

 Sariak 

 2002an, Mexikoko Giza Eskubideen Batzorde Nazionalak Lintxamenduari buruz deitutako Lehen Saiakera Lehiaketaren irabazlea.
 2007an, Mexikoko Unibertsitate Nazional Autonomoko Casa de Letras literatur Virtualityko irabazlea.
 2009an, Rubén Pabello Acosta Kazetaritza Fundazioaren Estatuko Kazetaritza Saria.
 2011n, Dolores Guerrero Kronika Sari Nazionala.
 2018an, Pen Club kazetaritza eta literaturaren bikaintasunari Aquí no es Miami lanagatik, Veracruzeko portuan narkotrafikoaren aurkako gerrak sortutako egoerei buruzko kontakizun eta kronika liburua.
 2019an, Anna Seghers saria.
 2019an, Nazioarteko Literatura Saria, Munduko Kulturen Etxea, Berlin.
 2020an, International Booker Sariaren finalista, Temporada de huracanes lanagatik.

 Zinema eta telebista 
Melchorrek James Schamus eta Monika Revillarekin batera Netflixeko Somos (2021) telesailean parte hartu zuen gidoilari gisa. 2011n Los Zetas kartelak eragindako Allendeko sarraskiaren benetako istorioa du oinarri telesailak. Huts egindako DEAren operazio batek leherrarazi zuen sarraskia.

2023an Temporada de Huracanes bere eleberria zinemara egokitu zen Elisa Miller-en zuzendaritzapean.

 Erreferentziak 

 Kanpo estekak 

Kategoria:Gizabanako biziak
Kategoria:1982ko jaiotzak
Kategoria:Emakumea
Kategoria:Wikipedia:16 elementuko autoritate kontrola duten orriak
Kategoria:Emakume idazleak
Kategoria:Emakume kazetariak
Kategoria:Mexikarrak
Kategoria:Emakume eleberrigileak
Kategoria:Emakume itzultzaileak
Kategoria:Veracruztarrak